CELEX: 32012D1208(02)
Language: ro
Date: 2012-12-06 00:00:00
Title: Decizia Consiliului din 6 decembrie 2012 de adoptare a poziției Consiliului privind proiectul de buget rectificativ nr. 6 al Uniunii Europene pentru exercițiul financiar 2012

8.12.2012   
            
            
               RO
            
            
               Jurnalul Oficial al Uniunii Europene
            
            
               C 378/3
            
         DECIZIA CONSILIULUI
   din 6 decembrie 2012
   de adoptare a poziției Consiliului privind proiectul de buget rectificativ nr. 6 al Uniunii Europene pentru exercițiul financiar 2012
   2012/C 378/04
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (1), astfel cum a fost modificat ultima dată prin Regulamentul (UE, Euratom) nr. 1081/2010 al Parlamentului European și al Consiliului din 24 noiembrie 2010 (2), în special articolul 37,
   întrucât:
   
               —
            
            
               bugetul Uniunii pentru exercițiul financiar 2012 a fost adoptat definitiv la 1 decembrie 2011 (3);
            
         
               —
            
            
               la 25 octombrie 2012, Comisia a înaintat o propunere care conținea proiectul de buget rectificativ nr. 6 la bugetul general pentru exercițiul financiar 2012;
            
         
               —
            
            
               dat fiind faptul că proiectul de buget rectificativ nr. 6 la bugetul general pentru exercițiul financiar 2012 trebuie să fie executat în timpul exercițiului financiar 2012 din motive de bună gestiune financiară, este justificată reducerea termenului de opt săptămâni prevăzut la articolul 4 din Protocolul nr. 1 pentru informarea parlamentelor naționale, precum și a termenului de zece zile pentru introducerea punctului pe ordinea de zi provizorie a Consiliului, în conformitate cu articolul 3 alineatul (3) din Regulamentul de procedură al Consiliului;
            
         
               —
            
            
               poziția Consiliului se ia coroborat cu adoptarea poziției sale privind proiectul de buget al Uniunii Europene pentru exercițiul financiar 2013, sub rezerva aprobării de către Parlamentul European a acestei din urmă poziții,
            
         ADOPTĂ PREZENTA DECIZIE:
   Articol unic
   Poziția Consiliului privind proiectul de buget rectificativ nr. 6 al Uniunii Europene pentru exercițiul financiar 2012 a fost adoptată la 6 decembrie 2012.
   Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/
   Prezenta decizie se aplică de la data aprobării, de către Parlamentul European, a poziției Consiliului privind proiectul de buget al Uniunii Europene pentru exercițiul financiar 2013.
   
      Adoptată la Bruxelles, 6 decembrie 2012.
      
         
            Pentru Consiliu
         
         
            Președintele
         
         L. LOUCA
      
   
   
      (1)  JO L 248, 16.9.2002, p. 1, cu rectificare în JO L 25, 30.1.2003, p. 43 și în JO L 99, 14.4.2007, p. 18.
   
      (2)  JO L 311, 26.11.2010, p. 9.
   
      (3)  JO L 56, 29.2.2012, cu rectificare în JO L 79, 19.3.2012.